Source: http://www.oaed.gr/anoikta-programmata/-/asset_publisher/yZKVoEuwB4Rg/content/programma-epichoregeses-idiotikon-epicheireseon-gia-apascholese-spoudaston-a-t-e-i-aspaite-proen-selete-
Timestamp: 2019-11-22 20:10:25+00:00
Document Index: 18699741

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΠΡΟΓΡΑΜΜΑ ΕΠΙΧΟΡΗΓΗΣΗΣ ΙΔΙΩΤΙΚΩΝ ΕΠΙΧΕΙΡΗΣΕΩΝ ΦΟΡΕΙΣ Κ.ΑΛ.Ο ΓΙΑ ΤΗΝ ΠΡΑΚΤΙΚΗ ΑΣΚΗΣΗ ΣΠΟΥΔΑΣΤΩΝ ΑΤΕΙ-ΑΣΠΑΙΤΕ - Προγράμματα ανοικτά προς υποβολή αιτήσεων - ΟΡΓΑΝΙΣΜΟΣ ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ
Προγράμματα ανοικτά προς υποβολή αιτήσεων
ΠΡΟΓΡΑΜΜΑ ΕΠΙΧΟΡΗΓΗΣΗΣ ΙΔΙΩΤΙΚΩΝ ΕΠΙΧΕΙΡΗΣΕΩΝ ΦΟΡΕΙΣ Κ.ΑΛ.Ο ΓΙΑ ΤΗΝ ΠΡΑΚΤΙΚΗ ΑΣΚΗΣΗ ΣΠΟΥΔΑΣΤΩΝ ΑΤΕΙ-ΑΣΠΑΙΤΕ
Ο ΟΑΕΔ δίνει κίνητρο σε επιχειρήσεις, Φορείς Κ.Α.Λ.Ο και γενικά στους εργοδότες του ιδιωτικού τομέα, τις οποιεσδήποτε εμπορικές Τράπεζες που δραστηριοποιούνται στον Ελληνικό χώρο και στους Φορείς, Οργανισμούς ή Υπηρεσίες που δεν υπάγονται στο Δημόσιο Τομέα σύμφωνα με το Μητρώο Υπηρεσιών & Φορέων της Ελληνικής Διοίκησης όπως ισχύει κάθε φορά, να δέχονται σπουδαστές για την πραγματοποίηση της πρακτικής άσκησης τους, (ώστε να διευκολύνονται στη διαδικασία άσκησης απαραίτητης για την απόκτηση του πτυχίου τους).
Οι ανωτέρω δυνητικά δικαιούχοι θα απευθύνονται στις Υπηρεσίες ΚΠΑ 2 του ΟΑΕΔ όπου ανήκει η επιχείρηση ή το υποκατάστημα της επιχείρησης όπου θα ασκηθεί ο πρακτικά ασκούμενος. Τα δικαιολογητικά πρέπει να είναι πρωτότυπα και τα υποβάλλουν μέχρι έξι (6) μήνες μετά τη λήξη της Πρακτικής ΄Ασκησης του/της σπουδαστή
Τα δικαιολογητικά που πρέπει να προσκομίσουν οι δυνητικά δικαιούχοι στα ΚΠΑ2 του ΟΑΕΔ όπου ανήκει η επιχείρηση ή το υποκατάστημα της επιχείρησης στο οποίο θα ασκηθεί ο σπουδαστής προκειμένου να καταβληθεί μετά από σχετικό διοικητικό έλεγχο η επιχορήγηση είναι τα εξής:
Πρωτότυπη Βεβαίωση Σπουδών του ΑΤΕΙ ή ΑΣΠΑΙΤΕ - όπου αναφέρεται ότι ο σπουδαστής βρίσκεται στο τέλος του θεωρητικού μέρους των σπουδών και έχει τις προϋποθέσεις να πραγματοποιήσει την εξάμηνη πρακτική άσκηση για την απόκτηση του πτυχίου του.
Eιδική σύμβαση που έχει υπογραφεί και από τα τρία μέρη (ΑΤΕΙ ή ΑΣΠΑΙΤΕ - ΕΡΓΟΔΟΤΗΣ – ΣΠΟΥΔΑΣΤΗΣ) η οποία χορηγείται από το ΑΤΕΙ ή ΑΣΠΑΙΤΕ.
Υπεύθυνη Δήλωση Εργοδότη για Πρακτική ΄Ασκηση Σπουδαστών ΑΤΕΙ ή ΑΣΠΑΙΤΕ (υποβάλλεται εις διπλούν) η οποία χορηγείται από την αρμόδια Υπηρεσία ΚΠΑ2 του ΟΑΕΔ και συμπληρώνεται με τα στοιχεία των δικαιούχων (επιχειρήσεων κλπ) και του σπουδαστή (μετά την λήξη της πρακτικής άσκησης). Η ανωτέρω Υπεύθυνη Δήλωση είναι αναρτημένη στην ιστοσελίδα του Οργανισμού, www.oaed.gr, Ενεργητικές Πολιτικές, Προγράμματα Απασχόλησης, Πρόγραμμα Επιχορήγησης Ιδιωτικών Επιχειρήσεων για Απασχόληση Σπουδαστών ΑΤΕΙ - ΑΣΠΑΙΤΕ (πρώην ΣΕΛΕΤΕ), Σχετικά Αρχεία Προγράμματος.
Ατομικό Λογαριασμό Ασφάλισης του Πρακτικά ασκουμένου σπουδαστή και αντίγραφα πληρωμών γραμματίων είσπραξης ή βεβαίωση ασφαλιστικών εισφορών οριστικοποιημένες εγγραφές ή Α.Π.Δ. (Αναλυτική Περιοδική Δήλωση) του εξαμήνου της πρακτικής άσκησης με αποδεικτικό κατάθεσης στο ΕΦΚΑ (πρώην ΙΚΑ-ΕΤΑΜ). Ο εργοδότης είναι υποχρεωμένος να ασφαλίσει τον πρακτικά ασκούμενο κατά επαγγελματικού κινδύνου στην 12η ασφαλιστική κλάση για 1% και με πακέτο κάλυψης 210 ΕΦΚΑ (πρώην ΙΚΑ) .
Οι ΕΠΕ, ΙΚΕ & Α.Ε προσκομίζουν πρόσφατη φωτοτυπία του ΦΕΚ που αφορά στην εκπροσώπήση και τη διάρκειά τους. Οι Ο.Ε. προσκομίζουν φωτοτυπία του καταστατικού τους. Επίσης για τις Α.Ε. προσκομίζουν και φωτοτυπία του καταστατικού τους και απόφαση του Δ.Σ. για ορισμό του νόμιμου εκπροσώπου.
Αντίγραφο του IBAN (τραπεζικού λογαριασμού) της επιχείρησης προκειμένου να πιστώσει ο ΟΑΕΔ το ποσό της επιχορήγησης και Υπεύθυνη Δήλωση ότι έχει καταβάλει την αποζημίωση στον Πρακτικά ασκούμενο σπουδαστή
Παραστατικά/αποδεικτικά πληρωμής των επιχορηγουμένων μαθητών/σπουδαστών/φοιτητών για το αιτούμενο χρονικό διάστημα σύμφωνα με τo άρθρο 52 του ν. 4611/2019 (Α’ 73)
Οι επιχειρήσεις ή οι εργοδότες είναι υποχρεωμένοι να καταβάλλουν κάθε μήνα στον σπουδαστή το 80% του κατώτατου νομοθετημένου ημερομισθίου του ανειδίκευτου εργάτη που ισχύει κάθε φορά. Κατόπιν οι δικαιούχοι (επιχειρήσεις) επιχορηγούνται από τον ΟΑΕΔ το 50% του συνολικού ποσού που κατέβαλαν.
Επισημαίνεται ότι από 1.2.2019 το νέο θεσμοθετημένο κατώτατο ημερομίσθιο ανέρχεται στο ποσό των 29,04 ΕΥΡΩ ανεξαρτήτου ηλικίας 29,04Χ80%=23,23Χ25= 580,75 Ευρώ
Εξαιρέσεις επιχορήγησης
Δεν εντάσσονται και δεν επιχορηγούνται επιχειρήσεις ή εργοδότες του Ιδιωτικού Τομέα, Τράπεζες και Φορείς, Οργανισμοί οι οποίοι έχουν δεχθεί ασκούμενους που επιχορηγούνται από οποιοδήποτε Εθνικό ή συγχρηματοδοτούμενο πρόγραμμα της Ευρωπαϊκής Ένωσης.
Δεν εντάσσονται επιχειρήσεις ή εργοδότες του Ιδιωτικού Τομέα, κλπ για ασκούμενους οι όποιοι έχουν απασχοληθεί σε αυτές κατά το προηγούμενο δωδεκάμηνο.
Δεν εντάσσονται Φορείς και Οργανισμοί σύμφωνα με το Μητρώο Υπηρεσιών & Φορέων της Ελληνικής Διοίκησης είναι εντός του Δημοσίου Τομέα. Στην περίπτωση αυτή οι σπουδαστές που ασκούνται πρακτικά σε Υπηρεσίες του Δημοσίου αμείβονται με το ποσό των 176,08 Ευρώ από τον προϋπολογισμό του εκάστοτε Φορέα και ο ΟΑΕΔ δεν καταβάλει καμία αποζημίωση.
ν.1351/83.
Τα Π.Δ. 483/84 και 174/85
30317/14.2.86 ΚΥΑ(ΦΕΚ 116/Β/19.3.86)
1797/86 ΚΥΑ (ΦΕΚ183/Β/14.4.86)
31324/5.6.86 ΚΥΑ (ΦΕΚ 431Β/30.6.86).
23-09-2019 ΗΛΕΚΤΡΟΝΙΚΗ ΥΠΟΒΟΛΗ ΣΤΟ ΠΣ ΕΡΓΑΝΗ ΤΗΣ ΠΡΑΚΤΙΚΗΣ ΑΣΚΗΣΗΣ ΣΠΟΥΔΑΣΤΩΝ/ΦΟΙΤΗΤΩΝ -Y.A.
23-09-2019 ΗΛΕΚΤΡΟΝΙΚΗ ΥΠΟΒΟΛΗ ΣΤΟ ΠΣ ΕΡΓΑΝΗ ΤΗΣ ΠΡΑΚΤΙΚΗΣ ΑΣΚΗΣΗΣ ΣΠΟΥΔΑΣΤΩΝ/ΦΟΙΤΗΤΩΝ -ΦΕΚ
Η ΗΛΕΚΤΡΟΝΙΚΗ ΥΠΟΒΟΛΗ ΣΤΟ ΠΣ ΕΡΓΑΝΗ ΤΗΣ ΠΡΑΚΤΙΚΗΣ ΑΣΚΗΣΗΣ ΣΠΟΥΔΑΣΤΩΝ/ΦΟΙΤΗΤΩΝ ΕΧΕΙ ΩΣ ΕΝΑΡΞΗ ΥΠΟΒΟΛΗΣ ΤΟΥΣ ΤΗΝ 01.10.2019
ΣΧΕΤΙΚΑ ΑΡΧΕΙΑ ΠΡΟΓΡΑΜΜΑΤΟΣ
Υπεύθυνη Δήλωση Εργοδότη για Πρακτική ΄Ασκηση Σπουδαστών ΑΤΕΙ ή ΑΣΠΑΙΤΕ
Παροχή πληροφοριών που αφορούν στο πρόγραμμα επιχορήγησης ιδιωτικών επιχειρήσεων για την πρακτική άσκηση σπουδαστών ΑΤΕΙ-ΑΣΠΑΙΤΕ (πρώην ΣΕΛΕΤΕ) (άρθρο 52 του Ν.4611/2019 – ΦΕΚ 72/Α/17-05-2019)
Προγράμματα ανοικτά προς υποβολή αιτήσεων/